《题马文璧秋山图为卢仲章赋》
元代·鲁渊

野馆空山里，林泉象外幽。
淡云初霁雨，红叶早惊秋。
路转山藏屋，桥危岸倚舟。
直疑人境异，便欲问丹丘。

作者简介：元明间建德淳安人，字道源。励志为学。元顺帝至正十一年进士。授华亭丞，改浙江儒学提举，寻归隐岐山下。明初屡征不就，学者称岐山先生。有《春秋节传》、《策有枢要》。